
ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

25 ΝΟΕΜΒΡΙΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1222 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου Αθηνών με το 

χαρακτηρισμό οδού ως πεζοδρόμου.. 1 

Τροποποίηση όρων δόμησης του εγκεκριμένου ρυμοτομικού σχεδίου 
του Δήμου Θηβαίων (Ν. Βοιωτίας). 2 

ΑΠΟΦΑΣΕΙΣ 

Τροποποίηση εγκεκριμένου ρυμοτομικού σχεδίου Κοινότητας Σταυ- 

ρακίου Ν. Ιωαννίνων στα Ο.Τ. 34, 35 . 3 

Τροποποίηση εγκεκριμένου ρυμοτομικού σχεδίου πόλης Βέροιας (Ν. 
Ημαθίας) στο Ο.Τ. 242 . 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ. 6365 (1) 

Τροποποίηση του εγκεκριμένου ρυμοτομικού σχεδίου Αθηνών με το χα¬ 
ρακτηρισμό οδού ως πεζοδρόμου. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 70 του ν. δ/τος της 17.7.1923 
«Περί σχεδίων πόλεων κλπ.» (Α’ 228) όπως μεταγενέστερα τροποποιή¬ 
θηκαν και συμπληρώθηκαν. 

2. Τις διατάξεις του άρθρου 23 (παρ. 1 εδ. ιδ) του ν. 1558/1985 
«Κυβέρνηση και Κυβερνητικά Όργανα» (Α' 137). 

3. Τις διατάξεις της παρ. 3 του άρθρου 99 του ν. 1892/1990 «Για 
τον εκσυγχρονισμό και την ανάπτυξη και άλλες διατάξεις» (Α' 101). 


4. Την Τ 1503/1991 απόφαση του Πρωθυπουργού και του Υπουρ¬ 
γού Περιβάλλοντος Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

5. Την 622/1991 γνωμοδότηση του Δημοτικού Συμβουλίου Αθη¬ 
νών. 

6. Την 3/συν. 2η/22.1.1992 γνωμοδότηση της Εκτελεστικής Επι¬ 
τροπής του Οργανισμού Αθήνας με πρόταση του Υφυπουργού Περιβάλ¬ 
λοντος Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομικού σχεδίου 
Αθηνών με τον χαρακτηρισμό της οδού Αινιάνος μεταξύ των Ο.Τ. 21 
και 22 της περιοχής 77, ως πεζοδρόμου, όπως φαίνεται στο σχετικό 
πρωτότυπο διάγραμμα σε κλίμακα 1:500 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την 
6365/1992 πράξη του και που αντίτυπό του σε φωτοσμίκρυνση δημο¬ 
σιεύεται με το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 15 Οκτωβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

Αριθ. Γ, 75474 (2) 

Τροποποίηση όρων δόμησης του εγκεκριμένου ρυμοτομικού σχεδίου του 
Δήμου Θηβαίων (Ν. Βοιωτίας). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9, 11 και 70 του ν. δ/τος της 
17.7.1923 «Περί σχεδίου πόλεων κλπ.» (Α' 228) όπως μεταγενέστερα 
τροποποιήθηκαν και συμπληρώθηκαν. 

2. Τις διατάξεις της παρ. 1 (εδ. ιδ) του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α' 137). 

3. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

4. Τις διατάξεις του άρθρου 1 του ν. 314/1968 «Περί παροχής εις 
τον Υπουργό Βορείου Ελλάδος και τους Νομάρχες αρμοδιότητος επί θε¬ 
μάτων εγκρίσεως επεκτάσεως ή τροποποιήσεως σχεδίων πόλεων και 
κωμών» (Α' 47) όπως αυτό αντικαταστάθηκε με το άρθρο 1 του ν. δ/ 
τος 1018/1971 (Α' 220). 

5. Τις διατάξεις του από 29.12.1987 π. δ/τος «Έγκριση τροποποι¬ 
ήσεων εγκεκριμένου σχεδίου πόλεως με απόφαση του Δημοτικού Συμ¬ 
βουλίου του Δήμου Θηβαίων» (Δ' 14). 

6. Τις 357/1990, 104/1991 και 27/1992 γνωμοδοτήσεις του 
Δημοτικού Συμβουλίου Θηβαίων. 

7. Την 1/πρακτ. 7/21.3.1991 γνωμοδότηση του Συμβουλίου Χω¬ 
ροταξίας Οικισμού και Περιβάλλοντος Ν. Βοιωτίας. 

8. Την 689/1991 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

9. Την 357/1992 γνωμοδότηση του Συμβουλίου της Επικράτειας 
με πρόταση του Υφυπουργού Περιβάλλοντος Χωροταξίας και Δημοσίων 
Έργων, αποφασίζουμε: 

Άρθρο 1 

Τροποποιείται τό όριο των τομέων όρων δόμησης Β και Γ που καθο¬ 
ρίστηκαν με το από 19.3.1984 π. δ/γμα (Δ' 308) στην περιοχή του 
Δήμου Θηβαίων (Ν. Βοιωτίας) με την υπαγωγή των Οικοδομικών Τε¬ 


τραγώνων 201 και 287 στον τομέα Γ και τμήματος του Οικοδομικού 
Τετραγώνου 217α στον τομέα Β, όπως φαίνεται στο σχετικό πρωτό¬ 
τυπο διάγραμμα σε κλίμακα 1:5000 που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 75474/1992 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

Άρθρο 2 

Οι όροι και περιορισμοί δόμησης στους χώρους 201α και 201β που 
έχουν χαρακτηρισθεί με την 2791/1991 (Δ’ 443) απόφαση του Δημο¬ 
τικού Συμβουλίου Θηβαίων, ως χώροι για την ανέγερση κτιρίων 
«ΚΑΠΗ» και «Πολιτιστικών Χρήσεων» οιντίστοιχα καθορίζονται ως 
εξής: 

1. Χώρος 201α 

Μέγιστο επιτρεπόμενο ύψος του κτιρίου: οκτώ μέτρα και εξήντα εκα¬ 
τοστά του μέτρου (8,60 μ.). 

2. Χώρος 201β 

Μέγιστο επιτρεπόμενο ύψος του κτιρίου: οκτώ μέτρα και εξήντα εκα¬ 
τοστά του μέτρου (8,60 μ.). 

Συντελεστής δόμησης: οκτώ δέκατα (0,8). 

3. Οι λοιποί όροι και περιορισμοί δόμησης των παραπάνω χώρων εί¬ 
ναι αυτοί του τομέα Γ που καθορίστηκαν με το ως άνω π. δ/γμα. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 10 Οκτωβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΑΠΟΦΑΣΕΙΣ 

Αριθ. 347 (3) 

Τροποποίηση εγκεκριμένου ρυμοτομικού σχεδίου Κοινότητας Σταυρα- 
κίου Ν. Ιωαννίνων στα Ο.Τ. 34, 35. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν. Δ/τος της 17.7.1923 (ΦΕΚ 228 Α’/ 
16.8.1923) «περί σχεδίων πόλεων και κωμών του Κράτους» και συ¬ 
γκεκριμένα του άρθρου 3 αυτού. 

2. Τις διατάξεις του Ν. 3200/55 (ΦΕΚ 97/23.4.55) «περί διοικη¬ 
τικής αποκεντρώσεως» όπως τροποποιήθηκαν και συμπληρώθηκαν με 
το Ν. Δ/γμα 532/70. 

3. Τις διατάξεις του Α.Ν. 314/58 (ΦΕΚ 47Α') όπως αντικαταατά- 
θηκε με το Ν. Δ/γμα 1018/71 (ΦΕΚ 220Α'). 

4. Τις διατάξεις του Π.Δ/τος 183/1986 (ΦΕΚ 70Α'/5.6.86) «για 
έγκριση τροποποιήσεων και καθορισμό όρων και περιορισμών δόμησης 


από τους Νομάρχες». 

5. Το ρυμοτομικό σχέδιο της Κοινότητας Σταυρακίου. 

6. Την υπ’ αριθ. 49/91 απόφαση Κοιν. Συμβουλίου. 

7. Την γνώμη του Σ. ΧΟΠ του νομού που διατυπώθηκε στην πράξη 

με αριθμό 20/16.9.92, αποφασίζουμε: * 

Εγκρίνεται η τροποποίηση του ρυμοτομικού σχεδίου Κοινότητας 
Σταυρακίου στα Ο.Τ. 34, 35 και συγκεκριμένα καταργείται τμήμα του 
δρόμου που διέρχεται διαμέσου της ιδιοκτησίας 10 και διατηρείται ο 
υπάρχων ιδιωτικός δρόμος όπως φαίνεται στα συν/να σχέδια που συνο¬ 
δεύουν την παρούσα απόφαση. 

Η παρούσα μαζί με τα σχετικά τοπογραφικά σχέδια να δημοσιευτεί 
στην Εφημερίδα της Κυβερνήσεως. 

Ιωάννινα, 2 Νοεμβρίου 1992 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 

Αριθ. οιχ. 2756 (4) 

Τροποποίηση εγκεκριμένου ρυμοτομικού σχεδίου πόλης Βέροιας (Ν. 

Ημαθίας) στο Ο.Τ. 242. 

ΤΟ ΔΗΜΟΤΙΚΟ ΣΥΜΒΟΥΛΙΟ ΒΕΡΟΙΑΣ 
(Απόφαση 379/92 Συνεδρίαση 19η/1992) 

Αφού έλαβε υπόψη: 

1. Τις διατάξεις του ν. δ/τος της 17.7.23 «περί σχεδίων πόλεων 
κ.λ.π.». 

2. Την πολεοδομική μελέτη αναθεώρησης του εγκεκριμένου ρυμοτο¬ 
μικού σχεδίου πόλης Βέροιας, όπως εγκρίθηκε με την ΕΠΑ 182/87 
απόφαση Νομάρχη Ημαθίας (ΦΕΚ 78Δ/3.2.88). 

3. Το Π.Δ/γμα της 29.12.86 (ΦΕΚ 16Δ/21.1.87) «μεταβίβαση 
αρμοδιοτήτων τροποποιήσεων εγκεκριμένου σχεδίου πόλεως και πολεο- 
δομικών εφαρμογών στο Δήμο Βέροιας». 

4. Τις υπ’ αριθ. 639/90 και 457/91 αποφάσεις του Δημοτικού 
Συμβουλίου Βέροιας για κίνηση διαδικασίας τροποποίησης του σχεδίου 
στα Ο.Τ. 241-242 και συμπλήρωση της 639/90 αντίστοιχα. 

5. Τη θετική γνωμοδότηση του Σ.Χ.Ο.Π. Ν. Ημαθίας, όπως αυτή 
διατυπώθηκε στο 5ο θέμα του 16ου πρακτικού του 1992. 

6. Το άρθρο 12 του Γ.Ο.Κ./85 «παραχώρηση ακαλύπτων χώρων σε 


κοινή χρήση». 

7. Τις διατάξεις του Π.Δ/ΐος 76/85 (ΦΕΚ 27Α) «Κωδικοποίηση 
Δημοτικού και Κοινοτικού Κώδικα, αποφασίζει ομόφωνα: 

Εγκρίνει την τροποποίηση του εγκεκριμένου ρυμοτομικού σχεδίου 
πόλης Βέροιας στο Ο.Τ. 242 (οδός Παυσανίου) έτσι ώστε να επανέλθει 
σ’ αυτό η ρυμοτομική γραμμή στη θέση που προβλέπεται από το ρυμο¬ 
τομικό του 1974, το τμήμα δε μεταξύ της γραμμής αυτής και της θέσης 
όπως προβλέπεται από την ΕΠΑ να πάρει χαρακτηρισμό Α.Κ.Χ., όπως 
ειδικότερα εμφανίζεται στο θεωρημένο από τον προϊστάμενο του Πολεο- 
δομικού τμήματος Δήμου Βέροιας τοπογραφικό διάγραμμα που συνο¬ 
δεύει την παρούσα απόφαση. 

Η παρούσα απόφαση μαζί με το σχετικό τοπογραφικό διάγραμμα να 
δημοσιευθεί στην Εφημερίδα της Κυβερνήσεως και η ισχύς της αρχίζει 
από την ημερομηνία της δημοσίευσης. 

Μετά τη δημοσίευση, ακριβές αντίγραφο του διαγράμματος που συ¬ 
νοδεύει την απόφαση να αναρτηθεί για δεκαπέντε ημέρες στον πίνακα 
ανακοινώσεων του Πολεοδομικού τμήματος Δήμου Βέροιας. 

Ο Αντιδήμαρχος 
ΚΩΝ/ΝΟΣ ΒΑΦΕΙΔΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







